പഞ്ചാബ് സര്ക്കാറിനെതിരെ വീണ്ടും വെടിപൊട്ടിച്ച് സിദ്ദു ചണ്ഡിഗഢ്: പഞ്ചാബില് പാര്ട്ടി സര്ക്കാറിനെതിരെ സംസ്ഥാന കോണ്ഗ്രസ് അധ്യക്ഷന് നവ്ജോത് സിങ് സിദ്ദു വീണ്ടും രംഗത്ത്. 2015ലെ കോട്കപുര വെടിവെപ്പ് കേസിെന്റ ഗതി ചൂണ്ടിക്കാട്ടി സര്ക്കാറിനെതിരെ തിങ്കളാഴ്ച വാര്ത്തസമ്മേളനം നടത്തിയാണ് സിദ്ദു ആഞ്ഞടിച്ചത്. വെടിവെപ്പു കേസില് കുറ്റപത്രം എവിടെയെന്ന് ചോദിച്ച സിദ്ദു, കോടതി നിര്ദേശിച്ച ആറുമാസം കഴിഞ്ഞിട്ടും കുറ്റപത്രം സമര്പ്പിക്കപ്പെട്ടില്ലെന്ന് ചൂണ്ടിക്കാട്ടി. അതേസമയം, വാര്ത്തസമ്മേളനത്തിനുപിന്നാലെ മന്ത്രിസഭയിലെ തെന്റ വിശ്വസ്തന് പര്ഗത് സിങ്ങിെന്റ സാന്നിധ്യത്തില് സിദ്ദു മുഖ്യമന്ത്രി ചരണ്ജിത് സിങ് ചന്നിയുമായി കൂടിക്കാഴ്ച നടത്തി. ഇതിെന്റ വിശദാംശങ്ങള് അറിവായിട്ടില്ല.മുന് ഡി.ജി.പി സുമേധ് സിങ് സൈനിക്ക് ജാമ്യം നല്കിയതിനെയും സിദ്ദു ചോദ്യം ചെയ്തു. സിഖ് വിശുദ്ധ ഗ്രന്ഥമായ ഗുരുഗ്രന്ഥ് സാഹിബിനെ അവഹേളിെച്ചന്ന സംഭവത്തില് പ്രതിഷേധിച്ചവര്ക്കു നേരെയുണ്ടായ പൊലീസ് വെടിവെപ്പില് സൈനിയും പ്രതിയാണ്. ഇതിനുപുറമെ, സംസ്ഥാന അഡ്വക്കറ്റ് ജനറലായ എ.പി.എസ്. ഡിയോളിെന്റയും ഡി.ജി.പി സഹോത്തയുടെ നിയമനത്തിനെതിരെയും സിദ്ദു പ്രതിഷേധമുയര്ത്തിവരുകയാണ്